Hold jer langt væk fra TDC. Jeg har aldrig oplevet et så stort dårligt firma som TDC. Jeg prøvede det her TDC-play to måneder inden jeg skulle flytte i en ny lejlighed. De oplyste at der ikke var nogen binding på. Så jeg tænkte – jeg giver  dem en ny chance. Men men men.... Efter jeg opsagde deres abonnement har jeg i et væk bare modtaget en masse regninger trods det at jeg har betalt til tiden. Når jeg ringede ind svarede de flere gange: “Okay, den der skal du ikke betale for, den annulerer vi bare”. What, WHAT!!! - det vil sige, at man skal være over dem, udvise naturlig skepsis over de regninger de sender og dermed at man ikke skal ha' tillid til dem, når de sender regninger. TDC kommer ALDRIG på min betalingsservice.

Derudover så da jeg skulle flytte over til mit nye internet sted ville jeg gerne have mit gamle fastnetnummer overflyttet. Indtil denne nummeroverflytning skete, hvilket godt kan tage en del dage, blev jeg bare ikke oplyst af TDC om, at hele mit abonnement med TV-pakke, harddiskabonnement, internet og musik skulle jeg blive ved med at betale for på dagsbasis, som med en pris på 800 kr. pr. måned hurtigt løber op i mange penge. Jeg blev bare ikke oplyst om dette trods det at jeg ringede adskillige gange i forbindelse med min flytning. 

På det tidspunkt var jeg allerede fraflyttet adressen og havde opsagt mit abonnement hos TDC og havde indtryk af, at alt var som det skulle være!!! Men jo, jo - de kan sagtens blive ved med at opkræve penge. Deres kortere ventetid i telefon skal jo betales på en eller anden måde.

Det der med at der ikke var nogen binding på deres abonnement i forbindelse med at man skal flytte var også en aftale de begyndte at løbe fra på et tidspunkt. 

I forbindelse med en flytning er der som bekendt en del ting der skal ordnes. Der skal ringes til firmaer og der skal fortælles om opsigelse og der skal indgås nye aftaler på det nye sted – internet, strøm, TV-pakke osv. Alle de andre firmaer fx strøm mv. har forløbet uden problemer, men TDC har været et stort mareridt for mig. Man har altid sagt at TDC har go kundeservice. Til det vil jeg bare sige – Det passer ikke. 

Vi ved jo godt at det bare bliver indkrævet i form af højere priser og ja til min store overraskelse, så regninger de bare sender ud i flæng. Jeg fik jo ondt i maven hver eneste gang jeg fik et brev fra TDC og jeg tænkte: Hvad har de nu fundet på. Og man kan jo stort set ikke gøre noget for hvis man ikke betaler kører det bare til inkasso. Når man flytter har man også en masse “to-do-lister”, hvor man bare ønsker tingene krydset af, så man kunne komme videre til det næste. Det med TDC hang i luften hele tiden, og hver gang man troede nu var det opsagt, ja, så  blev der bare ved med at komme nye regninger.  

Iøvrigt synes jeg at de TV-pakker som kommer med i det der abonnement når man får en harddisk med er rigtig rigtig dårlige. Gamle gamle film som ingen gider at se og heller ikke nogen serier som er interessante. Så vil jeg hellere se ja, “De unge mødre”. 

En helt anden ting er også at mine forældre gennem 25 år eller mere har betalt for at låne en fastnet-telefon gennem TDC. Det var en gammel ordning fra måske 1970érne eller 1980'erne, som sikkert var ganske udbredt, hvor man for måske 30-35 kr. pr. kvartal kunne låne telefonen af TDC uden selv at eje den. Jeg har gennem tiden ofte ringet til TDC og spurgt ind til mine forældres abonnement, men de har aldrig fortalt mig, at der stadig blev betalt for en lånetelefon helt tilbage fra dengang, og at det 25 år efter stadigvæk var en fast del på deres regning!!!!! Det er bare ikke i orden, at det ikke bliver oplyst når jeg ofte har spurgt ind hvad de enkelte dele i deres abonnement er for noget!!! Det er så dårlig stil!!!! Det er måske 3000-4000 kr. som de har opkrævet af mine forældre gennem tiden, hvoraf mange af pengene burde tilbagebetales. Det er super ærgerligt at betale for noget, som man nemt kunne have undgået. Vi havde da 4-5 fastnet-telefoner liggende derhjemme, så da jeg opdagede dette skyndte jeg mig ind med en telefon, så de kunne stoppe denne opkrævning. TDC er den dårligste virksomhed jeg kender. Jeg fraråder alle til at stole på TDC's regninger særligt hvis du skifter over til et andet firma. 

Jeg har en følelse af, at jeg stadig ikke har hørt det sidste fra TDC. De skal nok sende en ny regning for et eller andet. 

Undskyld de gange jeg gentager mig. Bemærk venligst at jeg normalt er en optimistisk og glad ung mand.